b'\n_START_ARTICLE_\nBazirita\n_START_SECTION_\nCaracter\xc3\xadstiques\n_START_PARAGRAPH_\nLa bazirita \xc3\xa9s un ciclosilicat de f\xc3\xb3rmula qu\xc3\xadmica BaZr(Si\xe2\x82\x83O\xe2\x82\x89). Cristal\xc2\xb7litza en el sistema hexagonal. La seva duresa a l\'escala de Mohs es troba entre 6 i 6,5._NEWLINE_Segons la classificaci\xc3\xb3 de Nickel-Strunz, la bazirita pertany a "09.CA - Ciclosilicats, amb enlla\xc3\xa7os senzills de 3 [Si\xe2\x82\x83O\xe2\x82\x89]\xe2\x81\xb6\xe2\x81\xbb (dreier-Einfachringe), sense anions complexos a\xc3\xafllats" juntament amb els seg\xc3\xbcents minerals: benito\xc3\xafta, pabstita, wade\xc3\xafta, calciocataplei\xc3\xafta, cataplei\xc3\xafta, pseudowol\xc2\xb7lastonita, margarosanita, walstromita i bobtrail\xc2\xb7lita.\n_START_SECTION_\nFormaci\xc3\xb3 i jaciments\n_START_PARAGRAPH_\nVa ser descoberta l\'any 1975 a l\'illa de Rockall, a les H\xc3\xa8brides Exteriors, a Esc\xc3\xb2cia (Regne Unit). Tamb\xc3\xa9 ha estat descrita a \xc5\xa0ebkovice (Rep\xc3\xbablica Txeca), a Tres Pozos (M\xc3\xa8xic), al mont Altai (Mong\xc3\xb2lia), a la serralada Alai (Tadjikistan) i al comtat de Fresno (Estats Units).'